OpenLLM-France/wikimedia huggingface dataset:
# Gibraltar

Gibraltar Erresuma Batuaren Itsasoaz haraindiko britainiar lurralde bat da, Iberiar penintsulako hegoaldean kokatua, Europa eta Afrika, Mediterraneoa eta Atlantikoa banatzen dituen Gibraltarko itsasartearen iparraldean, Espainiaren eta Marokoren artean, Ozeano Atlantikoa eta Mediterraneoa batzen diren lekuan. Turismo eta finantza hiria bihurtu da. Nazioarteko portua eta itsas base militarra ditu.

## Historia

Antzina Calpe izena zuen, eta Herkulesen Zutabeetako bat zen. Tariqen soldaduek hartu zuten eta, tarte gutxi batzuetan izan ezik, musulmanen esku izan zen 1462 arte. Urte hartan espainiarrek hartu zuten eta ondoren, Espainiako Erregetzarako gerran, ingelesek (1704); Utrechteko Itunak (1713) ingelesen eskubideak bermatu zituen. Base militartzat erabili zen bi mundu gerretan. Espainiak beti beretzat eskatu du, eta Nazio Batuen Erakundeak 1969a baino lehen uzteko agindu zion Erresuma Batuari, baina bertan egindako erreferendum batek (1967), ezezkoa eman zion Espainiako izateari.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Ingelesez) Gibraltarko Gobernua
* (Ingelesez) travel-images.com Gibraltar - irudiak
* Datuak: Q1410
* Multimedia: Gibraltar / Q1410
# Marokoar

Marokoarrak (amazigeraz: ⵉⵎⵓⵔⴰⴽⵓⵛⵉⵢⴻⵏ, Imurakuciyen, arabieraz: المغاربة‎, al-Maghaaribah, marokoar arabiera: Lemgharba) Marokoko kultura eta jatorria dutenak dira, arabieraren marokoar aldaera eta amazigera ama hizkuntzak dituztenak.
Marokon bertan bizi diren 35 milioi marokoarrez gain, Frantzian, Belgikan, Israelen, Italian, Herbehereetan, Espainian eta Libian diaspora zabala ere badago.
Gertuko magrebtarrek bezala, amazig, arabiar eta beltz jatorria dute.

## Erreferentziak

* ↑ Camps, Gabriel. (1996). Les Berbères. Edisud, 11–14, 65 or..

## Kanpo estekak

* Datuak: Q1891793
* Multimedia: People of Morocco / Q1891793
# Nezha Bidouane

Nezha Bidouane (Maroko, 1969ko irailaren 18a) marokoar atleta, 400 m hesiko proban espezialista da. 1997an eta 2001ean munduko txapeldun izatera heldu zen.

## Kirolari ibilbidea

1997ko Atenaseko Munduko Txapelketan urrezko domina eskuratu zuen 400 m hesietan, helmugara Deon Hemmings jamaikarraren eta Kim Batten estatubatuarraren aurretik iritsiz.
Lau urte geroago, 2001eko Edmontoneko Munduko Txapelketan, urrezko domina irabazi zuen berriro proba berean, Yuliya Pechonkina errusiarraren eta Daimi Pernia kubatarraren aurretik.

## Erreferentziak

* ↑ Nezha Biduan. .

## Kanpo estekak

* Datuak: Q237770
# Cartoon Network

Cartoon Network, sarritan soilik CN laburtua, AEBetako haur eta nerabeentzako ordainpeko telebista katea da. 1992ko urriaren 1ean kaleratu zuen Betty Cohenek eta The Cartoon Network, Inc. enpresaren jabetzakoa da, Warner Brosen subsidiarioa eta, era berean, Warner Bros. Discoveryren dibisio bat.
Akziozko eta komediazko generoetan oinarritzen du bere programazioa, eta Adult Swim kanalarekin partekatzen du programazio-ordutegia, 17:00etatik 06:00etara (Estatu Batuetako ekialdeko kostaldeko ordu-eremua). Bi espazio horiek kanal independente gisa bereizten dira Nielsen Holdings enpresaren audientzia-estatistiketan, ondoren aztertu eta aztertzeko.
Ingelesezko kanal honek telesail batzuetarako gaztelaniazko bigarren audio-pista bat du, seinale beraren barruan irisgarria izan daitekeena; hala ere, telebista-hornitzaile batzuek kanal desberdin gisa eskaintzen dute, ingelesezko audio-pista lehenetsia kentzean.
2018ko irailean, Cartoon Network 80,2 milioi etxe ingurutan zegoen eskuragarri Estatu Batuetan.

## Erreferentziak

* ↑ (Ingelesez) «Adult Swim/CN Split Cements Strategy» ICv2 (GCO) 2005-3-3.
* ↑ (Ingelesez) Nielsen coverage estimates for September see gains at ESPN networks, NBCSN, and NBA TV, drops at MLBN and NFLN. 2018-9-10.
# Warner Bros. Discovery

Warner Bros. Discovery, Inc. (WBD) Estatu Batuetako komunikabideen eta entretenimenduaren konglomeratu multinazional bat da, New York hirian duen egoitza. Amazon-ek WarnerMedia-ren spin-offaren ondoren sortu zen, eta Discovery, Inc.-ekin bat egin ondoren, 2022ko apirilaren 8an.
Konpainiaren propietateak bederatzi negozio-unitatetan banatuta daude, besteak beste, Warner Bros. zinema- eta telebista-estudio enblematikoena, DC Entertainment komiki-argitaletxea, Home Box Office, Inc. (HBO barne hartzen duena), US Networks (aurrekoen iragarkiekin onartzen diren kable sare gehienak barne hartzen dituena, Discovery, Scripps Networks, Turner Broadcasting eta Warner barne), CNN, Sports (motor Trend Group, AT&T SportsNet, TNT Sports eta Eurosport, besteak beste), Global Streaming & Interactive Entertainment (horrek Max streaming zerbitzua eta Warner Bros bideo-jokoen argitaletxeak barne hartzen ditu. Jokoak), eta Nazioarteko Sareak. Gainera, The CW-ko partaidetza minoritarioa du eta Food Network-en partaidetza gehiengoa (bere spin-off sarea Cooking Channel barne), horiek guztiak Comcast-en NBCUniversal-ekin batera, eta lehena Nexstar Media Group-ekin batera.

## Kanpo estekak

* Datuak: Q107074885
* Multimedia: Warner Bros. Discovery / Q107074885
# Slat Abn Shaif sinagoga

Slat Abn Shaif sinagoga (hebreeraz: בית הכנסת צלאת בן שאיף) Zlitenen dago, Libiako juduentzat erromesaldi leku izandako sefardi errito baten sinagoga historikoa da. 1060. urte inguruan eraiki zuten.
Sinagoga bere horretan mantendu zen 1980. urtera arte, Muammar Gaddafi koronelaren gobernuan eraitsi eta apartamentu konplexu batek ordezkatu zuenean.

## Erreferentziak

* ↑ Artxibatutako kopia. .

## Kanpo estekak

* Datuak: Q2919655
* Multimedia: Slat Abn Shaif Synagogue / Q2919655
# Sashimi

Sashimia (japonieraz: 刺身, saɕimiꜜ ahoskatua) xerratan ebakitako arrain- edo itsaski-zati gordinez egiten den platera da, Japoniako sukaldaritzan oso tipikoa.
Hitzak zulaturiko gorputza esan nahi du eta Muromachi Arokoa omen da. Japonian normalean hasierako plater moduan zerbitzatzen dute, hala ere litekeena da plater nagusia izatea, arroz eta miso zoparekin batera zerbitzatzen badute. Soja-saltsaz, wasabiz edo jengibre freskoz hartzen dute.
Sashimiren osagai nagusiak honakoak dira:

## Ikus, gainera

* Sushi

## Erreferentziak

* ↑ Euskalterm: [Hiztegi terminologikoa] [2012]

## Kanpo estekak

* Datuak: Q190715
* Multimedia: Sashimi / Q190715
# Fomento de Construcciones y Contratas

Fomento de Construcciones y Contratas edo FCC (FCC) Espainiako enpresen taldea da, herritarren zerbitzuetan espezializatua; 1992ko martxoan sortu zen izen handiko bi enpresaren bat-egiteari esker: Construcciones y Contratas 1944an sortu zen Madrilen; Fomento de Obras y Construcciones, aldiz, Bartzelonan sortu zen 1900. urtean; horien akzioak 1900eko abenduan hasi ziren Burtsan kotizatzen. Egun, FCCren tituluak Ibex-35 indizean daude eta horrek Espainiako Burtsaren sozietate garrantzitsuenen kotizazioa biltzen du.
FCC herritarren zerbitzuko Europako lehen taldeetako baten enpresa nagusia da, bai negozio-zifraren bolumenari, bai errentagarritasunari dagokienez. Enpresaren hazteko estrategia dibertsifikaziorantz bideratu izan ohi da; hori erakusten du jatorriz eraikuntza-enpresa izanda, 1911n jarduera sektore publikoen eremura zabaldu izanak, Bartzelonako estolderia-sarearen garbiketa- eta mantentze-lanak egiteko lortu zuen kontratuarekin.
Egun, produkzioa oso dibertsifikatuta dago. Hauek dira oinarrizko jarduerak: ingurumen- eta ur-zerbitzuen kudeaketa, azpiegitura handien eraikuntza, zementuaren produkzioa, hiriko ekipamenduak eta energia berriztagarriak sortzea.
Mundu osoko 54 herrialdetan dago enpresa eta fakturazioaren % 43 baino gehiago nazioarteko merkatuetatik dator, batez ere Europatik eta Estatu Batuetatik.

## Ikus, gainera

* Espainiako burtsako baloreen zerrenda

## Kanpo estekak

* (Gaztelaniaz) FCCren webgunea
* Datuak: Q549127
* Multimedia: Fomento de Construcciones y Contratas / Q549127
# Assona Enekoitz

Asona Enekoitz —latinez: Assona—, garaiko testuetan Aussona edo Ossona izenekin ere agertzen dena, Nafarroako lehen errege dinastiakoa izan zen, nahiz eta oraindik ezin ziren ez errege ez Nafarroakoak kontsideratu.

## Bizitza

Eneko Arista buruzagiaren, Nafarroako errege dinastian lehen izen ezagunaren alaba zen. Ez dago argi nor izan zen bere ama, batzuek diote Oneka Belaskoitzekoa izan zitekeela. Jaiotza data ere ez dago argi, baina ziurrenik 790. urtearen ostean jaio zen.
Assona 820an (?) Musa ibn Musa, Tutera, Huesca eta Zaragozako walia eta Ebro Haraneko jaunarekin ezkondu zen. Musa banukasitarren buruzagia zen, eta era berean Eneko Aristaren (Assonaren aitaren) anaia-ordea; izan ere, ama bera zuten.

## Familia

Senarra Musa ibn Musa ibn Fortun izan zuen. Hala ere ez dago argi zenbat seme-alaba ziren Musa eta Assonarenak, Musak beste emazte bat izan zuelako. Hala ere, Musaren seme-alabak izan ziren:
* Lubb ibn Musa ibn Musa, bere aita oinordekatu zuena. Ayab al-Bilatiyya emakume noble arabiarrarekin ezkondu zen. Berarekin Muhammed ibn Lubb eta agian Awriya bint Lubb ibn Musa (Oria) izan zuen, Fortun Gartzesekin ezkondua.
* Ismail ibn Musa
* Mutarrif ibn Musa, Belaskita/ Faliskita Gartzia Iruñakoarekin ezkondu zena
* Fortun ibn Musa.
* Awriya ibn Musa, Oria bezala ere ezagutua eta Gartzia baskoiarekin ezkondu zena.
Zuhaitz genealogikoa :
Eneko Semenoitz
Eneko Arista
Oria Iruñekoa
Oneka Iruñekoa
Assona Enekoitz
Lubb ibn Musa
Muhammad ibn Lubb
Belasko Baskoia
Oneka Beraskoitz Iruñekoa :

## Garaiko testuetan

Nafarroako lehenengo leinu primitiboei buruzko iturri garrantzitsuenetako bat Meyako Genealogiak dira (eta hauek bi kodizeetan bildu dira: Santa Maria Rodako Kodizean eta Leongo San Isidroren Kodizean). Bertan lehenengo genealogian, Ordo numerum Regum Pampilonensium, Assona Enekoren alaba zela esaten du eta Musarekin ezkondu zela.

## Erreferentziak

* ↑ Rodako kodexa.
* ↑ Martínez Díez, 2007, 22.
* ↑ Lorenzo Jiménez, 2010, 215.
* 1 2 3 Lorenzo Jiménez, 2010, 372.

## Bibliografia

* Auñamendi Entziklopedia. Genealogías de Meyá. Auñamendi Entziklopedia [on line], 2020. [Kontsulta data: 2020ko Maiatzaren 15a]. Eskuragarri hemen: http://aunamendi.eusko-ikaskuntza.eus/eu/genealogias-de-meya/ar-95230/
* Cañada Juste, Alberto (1980). «Los Banu Qasi (714-924)». Príncipe de Viana (58-59): 5-96. ISSN 0032-8472.
* Lorenzo Jiménez, Jesús (2010). La dawla de los Banū Qasī: origen, auge y caída de una dinastía muladí en la frontera superior de Al-Ándalus. Madrid: Consejo Superior de Investigaciones Científicas. ISBN 978-84-00-09164-4.
* Martínez Díez, Gonzalo. (2007). Sancho III el Mayor Rey de Pamplona, Rex Ibericus. Madril: Marcial Pons Historia, 21-23 or. ISBN 978-84-96467-47-7.

## Kanpo estekak

* Datuak: Q94521317
# Max Kanter

Max Kanter (Cottbus, 1997ko urriaren 22a) txirrindulari alemaniarra da. Profesionaletara pasa baino lehen Alemaniako 23 urtez azpiko Txapelduna izan zen.

## Palmaresa

2018
* Etorkizuneko Tourreko etapa bat
* Olympia's Tourreko bi etapa eta Puntukako sailkapena
* 3. Ster ZLM Toerrean
* 4. Boucles de la Mayennen
2022
* Route d'Occitanieko Puntukako sailkapena
* 3. Primus Classicean
* 3. Gooikse Pijlean
* 4. Milan-Turinen
* 9. Cyclassics Hamburgen
2023
* 9. Bemer Cyclassicsen
2024
* Turkiako Itzuliko etapa bat
2025
* 2. Almeriako Klasikan

## Kanpo estekak

* Max Kanter - ProCyclingStats
* Max Kanter - FirstCycling.com
* Datuak: Q23563453
* Multimedia: Max Kanter / Q23563453
# Industria litiko

Industria litikoa edo teknologia litikoa harrizko tresnen edo erreminten sorrera da, izan arroka edo mineralenak. Metalurgiaren kontrakoa litzateke.
Industria litikoaren aurkikuntza arkeologikoak, edo talde horretako tresnena, giza jarduera egon dela erakusten du, nahiz eta beste animalia batzuek ere (txinpantzeak, igarabak, sai zuriek) batzuetan erabiltzen dituzten harriak tresna gisa. Animaliek tresna hauek gizakiek bezala sortu dituztela esatea hipotesi bat izatetik ez da pasatzen.
Bi teknika orokor erabili izan dira harrizko tresnak egiteko: taila eta leuntzea. Industria litikoaren aztarna zaharrenak Omo ibaian aurkitu dira, eta Keniako Bourin, Australopitecus garhi batekin erlazionatua dauden hezur batzuk aurkitu dira, harrizko tresna batek egindako marka dituenak.
Historiaurreko industria litikoak honako estadioak ditu: (datazioa baliozko da Mundu Zaharrean):
* Paleolitoa (2.800.000 urte), errekarriez eta silexezko objektu litikoekin.
* Mesolitoa (10.000 - 5.000 urte), zulatzeko erremintak fabrikatzen dituzte, gezi puntak pedunkulu- eta hegats-puntekin, punta mikrolitiko geometrikoekin (zirkulu zatiak, trapezioak, eta hirukiak) eta, batez ere, kanabera, hezurra edo zuraz eginiko lamina txikiak, erretxinekin igitai primitibo finkatuak geratzen zirenak.
* Neolitoa (5.000 - 2.000 urte). Hitza bera "Harri berria" esan nahi du. tailatzearen teknika erabiltzen jarraitzen da, baina harria leuntzen hasten da, besteak beste, ahizkora buruak eta eskuko errotak egiteko. Mikrolitoak erabiltzen dira, adibidez, igitaiak egiteko.
* Kalkolitoa. Gizakia kobrea erabiltzen da, baina harrizko tresnak ez dira oraindik alboratzen, eta harrizko geziak eta besakiak ohikoak dira. Harri leunduz egindako estatua txikiak eta idoloak egiten dira ere.
Ezagutzen den industriarik zaharrena da: homininoek, gizakiaren arbasoak direnak gutxienez, erreminta mota hauek erabili dituzte gutxienez orain dela 2.800.000 urtetan. Esan daiteke erreminta litikoak eskuratzeak garrantzitsua izan zela gure jatorriaren garapenarentzat, ingurugiro berrietara moldatzen lagundu eta elikagaien dieta aldatzea baimendu dutelako (tuberkuluak edo belarjale handien proteinak dietan txertatuz).
* Behe Paleolitoko Chopper tresna.
* Paleolito Erdiko Levallois punta baten hiru ikuspegi.
* Solutre aldiko tresnak.
* Neolitoko ahizkora-burua.

## Erreferentziak

* ↑ (Gaztelaniaz) Eiroa, Jorge Juan; Bachiller Gil, José Alberto; Castro Pérez, Ladislao; Lomba Maurandi, Joaquín. (2011). Nociones de tecnología y tipología en Prehistoria. L'Hospitalet de Llobregat: Ariel, 29 or. ISBN 9788434466166..

## Kanpo estekak

* Datuak: Q645143
* Multimedia: Stone tools / Q645143
# Úbrež

Úbrež Eslovakiako udalerri bat da, Sobranceko barrutian kokatuta. 17,42 km²ko azalera du eta 780 biztanle 2017ko datuen arabera.

## Historia

Idatzizko lehen aipamena 1337. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1192801
* Multimedia: Úbrež / Q1192801
# Mohamed Zafzaf

Mohamed Zafzaf (Kenitra, 1942-2001) idazle marokoarra da. Marokoko literatura garaikidearen joera berrien idazle adierazgarria. Filosofia ikasi zuen Rabaten eta 1968tik Hizkuntza Arabiarreko irakaslea da Casablancan. Magrebeko zein beste herrialde batzuetako aldizkarietan artikulu kritikoak eta ipuinak argitaratu ditu eta argitaratzen jarraitzen du. Bere literaturan, bere errealitate hurbilena mendebaldeko teknika eta pentsamendu batekin elkartzen da, inguratzen duen mundua era zorrotz eta original batean islatuz. Bere ekoizpen zabalaren barruan Emakumea eta arrosa izenburua nabarmendu behar da.

## Kanpo loturak

* Egilearen liburuak Bartzelonako Liburutegietara
* http://www.magharebia.com/cocoon/awi/xhtml1/en_gb/features/awi/features/2005/08/08/feature-01

## Kanpo estekak

* Datuak: Q1942639
# Markus Zberg

Markus Zberg (Altdorf, 1974ko ekainaren 27a) suitzar txirrindulari profesional ohia da.
Anaia nagusia Beat Zberg ere profesionala izan zen, baita arreba Luzia.
1996tik 2009ra profesionala izandakoa, 11 garaipen lortu zituen. Sprintetan nahiko txirrindulari azkarra eta klasikoazale handia ere bazen. Zenbait ohore ere jaso zituen klasikoa handietan lortu zituen postu bikainengatik, baina sekula ez du garaipenik lortu, Rabobanken egon zenean Michael Boogerdentzat eta Gerolsteinerren Davide Rebellinentzat egin behar izan duen talde lanaren ondorioz.

## Palmaresa

1996
* Gilen Tell Sari Nagusiko etapa 1
1997
* Etapa 1 Poloniako Itzulian
1998
* Etapa 1 Settimana Bergamascan
* Bernako Tourra
* Etapa 1 Suitzako Itzulian
* 2 etapa 1998ko Espainiako Itzulian
1999
* Etapa 1 Austriako Itzulian
* Milan-Turin
* 2. Munduko txapelketan
2000
* Suitzako errepide txirrindularitzako txapelketa
* 3. Renania-Palatinatuko Itzulian
* 3. Almeriako Klasikan
2001
* Etapa 1 Tirreno-Adriatikon
* Frankfurteko Sari Nagusia
* 2. Almeriako Klasikan
2002
* 2. Almeriako Klasikan
* 3. Milan-San Remon
* 3. Regio-Tourrean
2003
* 3. Tre Valli Varesinen
2004
* 2. Argovia Kantonamenduko Sari Nagusian
2006
* Etapa 1 Paris-Nizan
2008
* Suitzako errepide txirrindularitzako txapelketa

## Taldeak

* Carrera Jeans (1996)
* Mercatone Uno (1997)
* Post Swiss (1998)
* Rabobank (1999-2002)
* Gerolsteiner (2003-2008)
* BMC Racing Team (2009)
* Datuak: Q123503
# Almeriako Klasika

Almeriako Klasika (gaztelaniaz: Clásica de Almería) Espainiako Almeria hirian eta bere inguruetan ospatzen den egun bakarreko txirrindularitza lasterketa bat da.
1986an sortua, 1991 arte amateur mailakoentzat soilik izan zen. 1992tik aurrera, ordea, lasterketa profesional bat da UCI Zirkuitu Kontinentaletako UCI Europe Tourrean korritzen dena 1.1 mailan. 2012an zirkuitu hauen maila gorena den 1.HCra igo zen.

## Palmaresa

| Urtea | Txapelduna | Txapeldunordea | Hirugarrena |
| 1986 | Miguel Ángel Martínez Torres | | |
| 1987 | Tomás Ortega | | |
| 1988 | José González | | |
| 1989 | José Bernabé | Tomás Ortega | Manuel Pascual Soler |
| 1990 | Bernardo González | Fernando Piñero Gallego | |
| 1991 | Asier Guenetxea | | |
| 1992 | Kenneth Weltz | Alfonso Gutiérrez | Abraham Olano |
| 1993 | Viatxeslav Ekimov | Eduardo Chozas | Romes Gainetdinov |
| 1994 | Johan Capiot | Asiat Saitov | Jans Koerts |
| 1995 | Jean-Pierre Heynderickx | Jo Planckaert | Edwig Van Hooydonck |
| 1996 | Wilfried Nelissen | Asier Guenetxea | Jesper Skibby |
| 1997 | Massimo Strazzer | Max van Heeswijk | Ján Svorada |
| 1998 | Mario Traversoni | Francesco Arazzi | Óscar Freire |
| 1999 | Ján Svorada | Nicola Minali | Ángel Edo |
| 2000 | Isaac Gálvez | Ján Svorada | Markus Zberg |
| 2001 | Tayeb Braikia | Markus Zberg | Endrio Leoni |
| 2002 | Massimo Strazzer | Markus Zberg | Marc Lotz |
| 2003 | Luciano Pagliarini | Massimo Strazzer | Aleksei Markov |
| 2004 | Jérôme Pineau | Thomas Voeckler | Benjamín Noval |
| 2005 | José Iván Gutiérrez | Sergi Escobar | David Muñoz Bañón |
| 2006 | Francisco Pérez Sanchez | Ricardo Serrano | Adolfo García Quesada |
| 2007 | Giuseppe Muraglia | Eduard Vorganov | Vicente Ballester |
| 2008 | Juan José Haedo | Óscar Freire | Graeme Brown |
| 2009 | Greg Henderson | Graeme Brown | Stefano Garzelli |
| 2010 | Theo Bos | Mark Cavendish | Graeme Brown |
| 2011 | Matteo Pelucchi | José Joaquín Rojas | Pim Ligthart |
| 2012 | Michael Matthews | Borut Božič | Roger Kluge |
| 2013 | Mark Renshaw | Reinardt Janse Van Rensburg | Francesco Lasca |
| 2014 | Sam Bennett | Juan José Lobato | Davide Viganò |
| 2015 | Mark Cavendish | Juan José Lobato | Mark Renshaw |
| 2016 | Leigh Howard | Alexey Tsatevich | Aleksejs Saramotins |
| 2017 | Magnus Cort Nielsen | Rüdiger Selig | Jens Debusschere |
| 2018 | Caleb Ewan | Danny van Poppel | Timothy Dupont |
| 2019 | Pascal Ackermann | Marcel Kittel | Luka Mezgec |
| 2020 | Pascal Ackermann | Alexander Kristoff | Elia Viviani |
| 2021 | Giacomo Nizzolo | Florian Sénéchal | Martin Laas |
| 2022 | Alexander Kristoff | Nacer Bouhanni | Giacomo Nizzolo |
| 2023 | Matteo Moschetti | Arnaud De Lie | Jordi Meeus |
| 2024 | Olav Kooij | Matteo Moschetti | Matteo Trentin |
| 2025 | Milan Fretin | Max Kanter | Émilien Jeannière |

## Kanpo estekak

* (Gaztelaniaz)Webgune ofiziala
* Datuak: Q1103825
* Multimedia: Clásica de Almería / Q1103825

## Oharrak eta erreferentziak

* ↑ (en) Two years for Muraglia, cyclingnews.com.
* ↑ (fr) Clasica de Almeria : victoire de l’Australien Caleb Ewan, lesoir.be, 2018.eko otsailak 11.
# Fufu

Fufu (izenaren aldaerak fufuo, foofoo edo foufou dira) Ghanako sukaldaritzan (ashanti etniakoan) jatorria duen sukaldaritza-prestakuntza da, non oinarrizko elikagaitzat hartzen dutena. Fufua erdialdeko eta mendebaldeko Afrikako sukaldeetara zabaldu da. Elikagaia almidoi kopuru handiko tuberkuluen nahasketa batekin egiten dute, hala nola ñamea eta casava (manioka); Nigerian, fufua (bertan akpu deitua) juka hartzituarekin bakarrik egiten dute, eta horrek ezaugarri paregabeak ematen dizkio Afrika mendebaldeko beste herrialde batzuetan aurkitzen diren beste prestakinekin alderatuta. Tuberkuluak, behar bezala egosi ondoren, zurezko motrailu batean ehotzen dituzte, testura berezia ematen diona. Gaur egun, produktu hori kozinatzeko prestatutako hauts moduan aurki daiteke supermerkatuetan, ur beroa gehituz.

## Izenak

* Afrika Erdiko Errepublika: foufou
* Angola: funge, fúngi
* Benin: santana, foufou
* Boli Kosta: foutou, foufou
* Gabon: foufou
* Ghana: fufu, fufuo, sakɔro
* Haiti: tomtom
* Kamerun: couscous, couscous de manioc
* Kongo-Kinshasa eta Kongo-Brazzaville: fufú, moteke, fufú, luku , bidia
* Liberia: fufu
* Mozambike: sadja, sadza, xima
* Nigeria: fufu, santana, akpụ, ụtara, loi-loi, swallow, tuk rogo
* Sierra Leona: foofoo, foofoo
* Togo: foufou

## Kanpo estekak

* Datuak: Q941004
* Multimedia: Fufu / Q941004
# Pécsvárad abadia

Pécsvárad abadia XI. mendeko lehen hamarkadetan Hungariako Erresumako Pécsváraden sortutako beneditarren monasterioa izan zen. Ama Birjina eta San Benito Nursiakoa dira bere zaindariak.
Pécseko elizbarrutia 1009an ezarri zen, jurisdikzioa Transdanubia hegoaldean zuela, Hungariako Erresumaren barruan. Gergely Kiss eta Gábor Sarbak historialariek idatzi zutenez, elizbarrutian kokatu ziren lehen monje beneditarrak Pécs-eko katedraleko apaiz sekularrekin batera "bizi zitezkeen".

## Erreferentziak

* ↑ Berend, Nora; Laszlovszky, József; Szakács, Béla Zsolt (2007). "The kingdom of Hungary". In Berend, Nora. Christianization and the Rise of Christian Monarchy: Scandinavia, Central Europe and Rus', c.900-1200. Cambridge University Press. pp. 319–368. ISBN 978-0-521-87616-2.
* ↑ Györffy, György (1994). King Saint Stephen of Hungary. Atlantic Research and Publications. ISBN 0-88033-300-6.

## Kanpo estekak

* Datuak: Q1242874
* Multimedia: Pécsvárad Abbey / Q1242874
# Said Naciri

Saïd Naciri (Saeed El Nasry edo Said Naciri izenez ere ezaguna) (Casablanca, 1960ko irailaren 25a) marokoar aktorea, umorista eta ekoizlea da.

## Biografia

Marokoko telebistako hainbat programa eta film luzetan parte hartu du.
2000. urtean, bere 'Lapur baina zintzoa' antzezlana erakutsi zuten antzokian. Bere lehen film luzea ekoiztu zuen Ouled Derb (frantsesez Le Pote) da, Hassan Benjellounek zuzendu zuena. 2003an, zuzendari-karrerari ekin zion Les Bandits film luzearekin, non gizonezkoen paper nagusiaa hartzen duen.

## Filmografia

* 2003 : The Bandits
* 2005 : Game with Wolves
* 2006 : Abdou among the Almohads
* 2009 : "a husband to rent"
* 2010 : Al khattaf
* 2011 : A Moroccan in Paris
* 2013: Sara
* 2015: The Transporters

## Telebista

Saïd Nacirik telefilm eta telebistako eztabaida asko zuzendu zituen Marokoko telebistarako.
* Ana ou khouya ou Mratou 1998an TVMn
* Ana ou Mrati ou Nsabi 1999an TVMn
* Rbib 2004 sur 2M, Mustapha El Atrassiren parte-hartzearekin.
* Al Awni 2005ean 2M-n, Siham Assif, Amina Rachid-en parte-hartzearekin.
* Al Awni Deuxième partie 2007an 2M-n
* Nsiib Al Haj Azzooz 2009an 2M-n
* Le Bandit(la série) 2011n 2M
* l'khetaf 2011n
* Tebdal Lemnazel 2014an Al Aoulan

## Telebistarako mahai-inguruak

* Alach la 1999an TVMn
* Ataja 2000. urtean TVMn

### One man show

* Di KOKO 1989an
* Tetanoak 1995ean
* Nire lagunak ministroak 2003an
* Marokoko %100 2007an
* Lalla el houkouma 2014an
* Ingelesez hitz egiten al duzu 2016an

## Beste lan batzuk

* Malhama: Abtal Al Watan bideoklipa

## Erreferentziak

* 1 2 3 (Ingelesez) Saga, Ahlam Ben. (29 May 2018). «Said Naciri Calls Malhama Abtal Al Watan Critics 'Enemies of The Nation'» Morocco World News.
* ↑ (Ingelesez) Kasraoui, Safaa. (30 May 2018). «YouTube Deletes 'Malhama Abtal Al Watan' Music Video for Copyright Violations» Morocco World News.

## Kanpo estekak

* Said Naciri Internet Movie Databaseren webgunean (Ingelesez)
* Datuak: Q3474818
* Multimedia: Said Naciri / Q3474818